
15 октомври е обявен за Световен ден на незрящите хора - известен като Деня на белия бастун. По този повод в Клуб на инвалида и пенсионера на ул. „Гренадирска” №30/ клуб на слепите/ се състоя тържество. В този ден клубните членове се събраха за да споделят своето желание за по-добър живот, с повече реализации и разбиране от обществото. Председателят на Териториалната съюзна организация Володя Атанасов поздрави слепите, разказа за проблемите на незрящите, за това което ръководството прави за тях и им пожела повече здраве и бодрост. Хората бяха почерпени със сладки и безалкохолни, закупени от събран членски внос. Фирма „Яна” дари блузи и пуловери за хората по случай деня им. Събитието бе отразено и от вестник „Посредник”.

Следващата събота, 20 и 21 октомври слепите хора от клуба проведоха и екскурзия до с. Шипково в почивната станция на ССБ.

За деня на белия бастун Съюзът на слепите у нас организира изложение на услуги и средства за незрящи. Зад формалното определение на срещата стои желанието на незрящите да допуснат хората без зрителен проблем до себе си и да покажат как се справят с ежедневието. Незрящите казват, че Денят на белия бастун не е празник. За голямо съжаление 90% от незрящите хора у нас са без работа включително и тези в работоспособна възраст. Държавата и обществото все още са длъжници на тези хора, хората с увреждания.

През 1921 г. Джеймс Бигс - фотограф от Бристол, Великобритания, ослепява след злополука. В района, в който живеел, имало натоварено пътно движение. Ето защо той боядисал в бяло бастуна, който използвал за подпомагане на придвижването си в района. Белият цвят го направил по-забележим.

инж. Р. Петков, организатор клуб

14 ноември-Световен ден за борба с диабета

Това е рождената дата на Фредерик Бантинг и е определен за Световен ден за борба с диабета. През януари 1922 г. в Канада д-р Фредерик Бантинг инжектира за първи път инсулин на умиращ от диабет юноша,  14-годишния Леонард Томсън, и спасява живота му. За първи път той се отбелязва през 1991 г. от Международната диабетна федерация и Световната здравна организация, а на 20 декември 2006 година Общото събрание на ООН приема специална Резолюция за захарния диабет, с което се увенчава с успех усилията на световната общност, на десетките професионални и пациентски организации, на милиони диабетици и техните семейства, участвали в една от най-масовите световни кампании. Резолюция 61/225 за захарния диабет определя 14 ноември за Световен ден на диабета, официално наблюдаван от ООН. Целта е да се подчертае тревожното нарастване на броя на заболелите от захарен диабет, да се подобри информираността за заболяването и възможностите за превенция, както и да се насърчат правителствата да работят по проблемите на захарния диабет чрез приемането на национални диабетни програми. На диабета се дължи голям дял от разходите за здравеопазване в много развити страни. Терапията на диабета поглъща над 10 % от бюджета на здравеопазването на всяка държава, като по-голямата част от тези пари отиват за лечение на сериозните хронични усложнения. Лечението на един диабетик струва на здравеопазването средно 2.5 пъти по-скъпо от лечението на пациент без диабет. Според прогнозите на СЗО, ако се запази сегашната тенденция, през 2025 г. броят на диабетно болните на планетата ще достигне 300 млн. души.

На 12 май 2012г. на проведеното  отчетно-изборно събрание на Районната организация на БАД-Плевен, бе избран единодушно новият председател - Даниела Илиева. Мариана Пироева, досегашен председател  остава в управителния съвет. Той се състои от петима члена. На Общо събрание на БАД състояло се на 9 и 10 юни в София, Даниела Илиева бе избрана за член на управителния съвет на асоциацията, а Мариана Пироева за член на контролния съвет.Това е едно голямо признание за работата в плевенската организация.

Болните от диабет получиха хранителна помощ по Програма за подпомагане на социално слаби хора - болни от диабет. Всеки, който е с месечен доход до 270 лева на член от семейството получи помощ - хранителни продукти. Необходимите документи за получаване бяха  членство в асоциацията, справка за доход на член от семейството, от НОИ за размер на пенсията и ТЕЛК- решение. От 300 членове на плевенската организация, помощи бяха дадени на 140 човека. Предстои на 35-50  процента от членовете да бъде раздадена противогрипна ваксина, срещу представена бележка от личния лекар за поносимост към ваксината.
Спортна секция към Клубове на хората с увреждания и пенсионера
На 16 октомври 2012г. в Клуб на хората с увреждания на ул. Гренадирска 30 се събраха изявени спортисти от средата на хората с увреждания с намерението да подновят работата на спортната секция към КХУП. Инициативата бе на координатора на клубовете Върбан Мончев. На това събиране присъстваха г-жа Таня Митранова, завеждащ сектор 'Спорт' към Община Плевен и Венко Николов от същия отдел. Представителите на общината изразиха намеренията на общината да съдействат на хората с увреждания да развиват спортове според техните възможности, да им осигурят треньори за някои спортове, да организират турнири на територията на общината, както и да популяризират работата в секцията. При този първоначален разговор , след изказвания и направени предложения и от страна на инвалидите, се взе решение като начало да се започне с работа по шахмат, табла и канадска борба, като се организират и съответните турнири. По отношение на развитие на спортна стрелба, то там ще се работи индивидуално, тъй като в този спорт има малко участници. Тенденцията е да се развият и спортове, като дартс, хвърляне на копие, голбал, боулинг и др.

На това събиране бе решено на 10 ноември да се проведе турнир по шахмат в клуб „Мизия”, ул. Руй4.

НАЦИОНАЛЕН ТУРИСТИЧЕСКИ СЪБОР НА ЧЛЕНОВЕТЕ НА  СЪЮЗА НА ГЛУХИТЕ В БЪЛГАРИЯ/откъс/
На 6, 7 и 8 септември 2012 година в с. Рибарица  В хрониката на нашето съюзно движение ХХІV-ят Национален туристически събор ще остане паметен. На този събор бе отбелязано най-многолюдното присъствие. Само който не бе тук, само той не изживя щастието да бъде сред хиляди свои приятели! Всъщност, никой не можа точно да преброи присъстващите – 1500 души, та и още. Повечето бяха дошли организирано със своите районни дружества. Но стотици други избраха възможността да дойдат поне за ден и за вечер тук, в този прекрасен български край. И не сгрешиха. Преживяването бе незабравимо! И с друго ще се запомни този събор – с присъствието на толкова много деца! От пеленачета до тийнейджъри - всяко се приобщаваше от родителите си към добротата и сърдечността на нашата общност. В тези дни и Господ бе с нас. Прекрасно бе времето във всеки един от дните. Слънцето бе щедро, но дори и то скри горещите си лъчи когато спортистите ни се състезаваха, за да им е по-леко. А вечерите – вечерите бяха топли като за приятелство и обич. За домакините – какво да кажем. Получихме най-доброто от тях. Кметицата на с. Рибарица, г-жа Пенка Ганева бе изпълнила всички изисквания на организаторите за условията на пребиваване в хотелите, в частните вили и в местата за палатъчните ни лагери. Имахме непрестанно осигурено медицинско обслужване и полицейска охрана. Слава богу този път и лекарите и полицаите останаха „без работа” – никакъв инцидент нямаше! А на тръгване всеки един от участниците каза добри думи за благодарност на председателя на СГБ г-н Васил Панев, на зам.председателя г-н Николай Нинов, на коменданта на събора г-н Георги Йотов, на председателя на РО Плевен г-н Димитър Петров, на отговорника г-жа Димитрина Каракирова, на председателите и координаторите на районните организации. Прекрасно бе!  Уважаеми дами и господа, драги гости и приятели, уважаеми г-н Марков, председател на съюза на глухите и тежкочуващите в Македония, уважаеми г-н Никола Огненов, бивш председател на организацията в Македония, уважаема г-жа Пенка Ганева, кмет на с. Рибарица, скъпи членове на съюза на глухите в България, с голяма радост приветствам всички Вас на нашия Национален туристически събор! Днес ние отново сме заедно. Повече от 1500 души сме тук! Искам всеки от Вас да изживее с радост и доброта дните на нашия ХХІV туристически събор. Съюзът на глухите в България положи много усилия за добрата организация на това наше национално събитие. Но Вие знаете, че Съюзът на глухите в България винаги и при всякакви условия е защитавал и ще защитава своите членове, ще се бори за тяхното достойнство и равноправие. Днес ние се намираме в едно от най-прекрасните места на нашата Родина. / В. Панев- Председател на СГБ/.

В-к Тишина
Ден на ходенето

На 6 октомври 2012Г., за 20-и пореден път Българска асоциация "Спорт за всички" и Община Плевен, съвместно с Министерството на физическото възпитание и спорта организираха "Ден на ходенето". Проявата започна в 10 часа. Половин час по-рано на спирка "Моста" в началото на парк "Кайлъка" по традиция се събраха всички, които имаха желание да се включат в проявата. Тя е международна, но у нас се провежда от Националната програма за физическа активност и развитие на българското население "Булфар". "Денят на ходенето" Бе възможност за всеки да прекара един приятен и забавен ден чрез физическа активност. Дава възможност на включилите се в проявата да стартират един нов начин на живот, полагайки основите на системни занимания със спорт. Организаторите наградиха участниците в инициативата.

За първи път Световният ден на ходенето се отбелязва през 1991 г. и е иницииран от Световната асоциация за “Спорт за всички” TAFISA. Целта е да се привлече вниманието към системното ходене за здраве. Отдавна е доказано, че поне десетина минути на ден ходене пеша помагат за поддържането на добра кондиция, работоспособност, дълголетие и е чудесно профилактично средство при сърдечно-съдови заболявания.

Десислава Атанасова/ министър на здравеопазването/: Цените на лекарствата през октомври и ноември ще продължат да падат. Около 500 лекарствени продукта вече са с намалени цени. Всяка седмица тази бройка расте. Как се формират цените на лекарствата в България? Механизмът на ценообразуване на лекарствата се състои от няколко компонента. Търси се най-ниската цена на даден лекарствен продукт. Фирмата, която притежава правата на лекарството, казва как същия медикамент се реимбурсира в другите държави от ЕС и чак тогава се определя на каква стойност да се продава продукта. Това се случва на 6 месеца. Променена е наредбата за цените на лекарствата и тя вече действа. ДДС на лекарствата в размер на 20% ще остане.

ГЕРБ готви законови промени срещу кражбата на парно отопление

До края на ноември в парламента ще бъдат внесени за разглеждане промени в Закона за енергетиката, с които монтирането на топломери за дистанционно отчитане ще стане задължително. Това съобщава Диан Червенкондев, зам.-председател на икономическата комисия. Така данните за потребената енергия ще се отчитат всеки месец.

"Бих посъветвал хората, когато сменят топломерите, да избират такива с дистанционно отчитане. Вървим натам и колкото и да е непопулярна мярката, най-вероятно радиоотчитането ще стане задължително", каза той. "Разликата в цената на обикновените уреди и тези с дистанционен отчет е несъществена", допълни Червенкондев.

Предложението му е да има една-две години гратисен период за подмяна на уредите.

Между 34 и 39 лева за брой струват тези уреди в момента, а обикновените са 25-30 лева за брой. Батериите обикновено издържат 10-13 години, поради което се наложи някои абонати вече да ги сменят с нови. Отчетът на дистанционен уред излиза за година около 15-18 лева за целия апартамент.

Червенкондев предлага, който не може да си купи нови топломери, да ги наема примерно за 0.50 лв. месечно на брой.

Личната електронна карта става 3 в 1. Тя ще съдържа три компонента - електронна здравна карта, електронно ЕГН и електронен документ за самоличност. В пълния си вариант пластиката с чип се очаква да бъде готова след 2016 г., когато изтича договорът на МВР със "Сименс" за изготвянето на документи. Според първоначалните им изчисления продуктът ще струва между 50 и 70 лв.

Пчелният мед

От близо 50 000 000 години насам пчелите на земята произвеждат по естествен натурален начин един от най-ценните хранителни продукти на земята - меда. Медът и пчелните продукти от хилядолетия насам почти не са променили своя вкус, състав, лечебни свойства и незаменими химични вещества, които го правят безценен дар от природата. Медът като източникът на храна има изцяло растителен произход. 

Пчелите събират пчелен прашец от тичинките на цветовете и нектар, богат на фруктоза и глюкоза от които се приготвя по „правилата на природата” крайния сладък продукт. Безкрайни са ползите от меда.

Медът има няколко физически характеристики, които са важни при подбора на качествения продукт. На първо място е вкусът, който трябва да е сладък или леко горчив. Вкусът се определя от количествата на фруктозата, глюкозата и захарозата, но зависи и от съдържанието на органични киселини. Сладкият вкус на меда, който има приблизително същата интензивност като този на захарта, се дължи на монозахаридите фруктоза и глюкоза. 

При протичане на ферментационни процеси медът придобива кисел привкус. Цветът на меда, в зависимост от произхода му, варира от почти безцветен до тъмнокафяв. Със светъл цвят са акациев, детелиновия и медът от репко. Пресният мед е гъста, полутечна и прозрачна маса, която постепенно кристализира до втвърдяване. Някои видове мед кристализират по-бавно от други или изобщо не кристализират (като акациевия мед), а други кристализират още в първите дни след центрофугирането. 

Калории в меда
Медът има средна енергийност от 300 килокалории на 100 грама продукт.

Състав от меда: Редица изследвания потвърждават, че ползите от меда върху здравето на човек са огромни. Медът повлиява благотворно върху физическото състояние на човек, като повишена физическа издържливост. Наличие на монозахариди, които се усвояват бързо и лесно от човека.

50 милиона евро - толкова струва скокът на Феликс Баумгартнер от ръба на Космоса. Проектът "Стратос", при който 43-годишният австриец скочи от капсула на 36 километра височина на щата Ню Мексико и премина звуковата бариера, е финансиран от Red Bull и подкрепен от НАСА и военновъздушните сили на САЩ.

Само капсулата, парашутът и специално създаденият скафандър струват 35 милиона евро, съобщава вестник Die Presse. Останалата част от сумата отива за сътрудниците на проекта - в основата стоят седем експерти, трима от които бивши служители на НАСА или бивши военни. НАСА и военновъздушните сили на САЩ са осигурили логистична подкрепа, както и техническа експертиза, и се надяват чрез експеримента да добият по-добра представа за сигурността на пилотите и по-конкретно, ако в бъдеще се наложи те спешно да напуснат космическите кораби.

За да разбере какво се случва с човешкото тяло при преминаване на звуковата бариера, НАСА е поставила специални уреди в скафандъра на Баумгартнер, които анализират състоянието му.

Die Presse отбелязва, че от скокът на Баумгартнер едва ли ще може да отбележи кой знае какви научни постижения. Освен това изводите, които биха били полезни за професионалните пилоти, вероятно биха били приложени при крайно спешни случаи.

Малко преди да извърши скока от стратосферата, австрийският парашутист Феликс Баумгартнер признава в няколко интервюта, че идеята за това му дал Иван Трифонов.
През 2004 година той се срещна с мен и ми разказа за проекта си, уточни Баумгартнер. Българинът разработва идеята за скок от 50 км височина в продължение на 13 години и направил всички важни изчисления за това колко трябва да е голям балонът и какви инструменти са нужни в капсулата.

"Трифонов ми сподели всичките си идеи. Той бе вече твърде стар за изпълнението им, не бе успял да намери спонсори", разказва Баумгартнер.
БАД-Плевен

